To kane jo-Farisai owinjo ni Yesu osemako dho jo-Sadukai gi wach, ne gichokore kanyakla, mi ng’at achiel kuomgi, ma japuonj Chik, nopenje, kateme, niya, “Japuonj, ere chik Musa maduong’ie moloyo chikene mamoko duto?” Yesu nodwoke ni, “Her Ruoth Nyasachi gi chunyi duto, kendo gi paroni duto, kendo gi riekoni duto. Mano e chik mokwongo kendo maduong’ie moloyo. To chik mar ariyo ma bende chalo kode e ma: Her wadu kaka iherori iwuon. Chike Musa duto, kod puonj mag jonabi otenore mana kuom chike ariyogo.”\n Wuowi moro nobiro ir Yesu, mopenje niya, “Japuonj, ere gima ber monego atim mondo ayud ngima mochwere?” To Yesu nodwoke ni, “Ere gima omiyo ipenja gima ber? Ng’at achiel kende ema ber. To ka idwaro donjo e ngima, to nyaka irit chike.” To wuowino nomedo penje ni, “Gin chike mage monego ariti?” Yesu nodwoke niya, “Kik ineki, kik iterri, kik ikwal, kik ihang wach, luor wuoru gi meru, kendo her wadu kaka iherori iwuon.”\n To beduru motang’ ni ji, nimar ginimaku mi yalu e bura, kendo ginichwadu e utgi mag lemo. Noteru e nyim jotelo, kendo e nyim ruodhi nikech an, mi unuland Wach Maber ni jogo, kendo ni joma ok jo-Yahudi. To ka gimakou to kik uparru gi weche ma duwachi, nikech ka kinde ma kamano ochopo, to nomiu gima onego uwachi, Nimar weche mubiro wacho ok nobed mau, to ginibed mag Roho mar Wuonu. “Ng’ato nondhog owadgi mondo onegi, kendo wuone nondhog nyithindgi. Nyithindo bende nolokre gi jonywolgi mi chiwgi mondo oneggi. Ji duto nobed mamon kodu nikech an, to ng’ama otimo kinda nyaka giko ema nokwo.\n Kik ubed gi gop ng’ato, to gowi kende ma unyalo bedogo en mana hera ma onego uhergo jowadu. Ng’at mosehero wadgi to osechopo Chik Musa duto. Chikego e magi: Kik iterri, kik ineki, kik ikwal, kendo kik igombi. Chikego kaachiel gi chike mamoko duto, oriw e wach achiel niya, “Her wadu kaka iherori iwuon.” Ka ihero wadu, to ok inyal timone marach. Mano emomiyo hera chopo chik duto. To timuru kamano nikech ung’eyo ni kinde koro osechopo ma uchiewie ua e nindo, nikech chieng’ mibiro resowae koro chiegni moloyo ndalo mane wachakoe yie kuom Yesu. Otieno chiegni rumo, kendo dwaro ru. Emomiyo waweuru timbe mag mudho, to wamanreuru gi gilweny mag ler. Ngimawa mondo obed mobidhore, kaka joma wuotho e ler odiechieng’. Waweuru dwanyruok gi mer gi terruok gi anjawo gi dhaw kod nyiego. To rwakreuru gi Yesu Kristo kaka okumbau, kendo weuru keto chunyu kuom paro gik ma ringruok gombo.\n Achiel kuom jopuonj Chik nowinjo kaka gigoyo mbaka, mi oneno ka Yesu odwoko jo-Sadukai kare, omiyo nopenje niya, “Ere chik maduong’ie moloyo chike mamoko duto?” Yesu nodwoke ni, “Chik maduong’ie moloyo e ma: ‘Winjuru un jo-Israel! Ruoth Nyasachwa e Ruoth kende. Heruru Ruoth Nyasachu gi chunyu duto kendo gi parou duto, kendo gi riekou duto, kendo gi tekou duto.’ To chik mar ariyo e ma: ‘Her wadu kaka iherori iwuon.’ Onge chik moro machielo maloyo mago.” Eka japuonj chikno nowacho ni Yesu niya, “Japuonj, iwacho kare. En adier ni Nyasaye en achiel kende, kendo onge Nyasaye moro machielo mak mana en. Ka ng’ato ohero Nyasaye gi chunye duto kendo gi parone duto kod tekone duto, bende ka ohero wadgi kaka oherore owuon, to gima otimo duong’ moloyo chiwo ni Nyasaye misengni miwang’o pep, kata misengni mamoko.” Kane Yesu oneno kaka ng’atno odwoke gi rieko, nowachone niya, “Ok ibor gi Loch Nyasaye.” Bang’ mano, onge ng’ama nohedhore penjo Yesu wach moro kendo.\nTo wuowino nomedo penje ni, “Gin chike mage monego ariti?” Yesu nodwoke niya, “Kik ineki, kik iterri, kik ikwal, kik ihang wach,\nKa urito chikna, to eka usiko e herana, mana kaka an bende aserito chik Wuora, kendo asiko e herane.\n Chik ma amiyou e ma: herreuru mana kaka aherou. Onge hera maduong’ ma ng’ato nyalo herogo osiepne, moloyo chiwonigi ngimane. Ka utimo gik ma achikou, to eka un osiepena. Chakre kawuono ok nachak aluongu kendo ni wasumbini, nikech misumba ok ong’eyo gima ruodhe timo. To aluongou ni osiepena, asenyisou gik moko duto ma Wuora osenyisa. Un ne ok uyiera, to an ema ne ayierou, mi awalou mondo udhi unyag olemo, kendo mondo olemo munyagono osiki, mondo Wuora omiu gimoro amora mukwaye e nyinga. To chik ma amiyou en ni, herreuru e kindu uwegi.


Fweny 1 - Holy Bible [Luo Bible 2020] - (Fwe 1)\nJohana nyiso gigo duto mane oneno e fweny ma en wach Nyasaye kod weche duto mane Yesu Kristo owacho.\nNgʼatno masomo weche mokorgi en jahawi kendo ogwedh jogo mawinjo wechegi kendo kano weche mondikgi e chunygi, nikech kinde ma gigi biro timoree chiegni.\nmi osemiyo wadoko oganda mag pinyruodhi kod jodolo matiyone Nyasache kendo Wuon mare kendo wuon-gi, mad duongʼ odogne manyaka chiengʼ! Amin.\nAn Johana ma owadu, ma bende achiel kodu e sand gi pinyruoth kod dhil e kinda marwa kuom Yesu, ne an e chula mar Fatimo nikech wach Nyasaye, kod timo neno kuom Yesu.\nE odiechieng Ruoth, ne an kuom Roho, ne awinjo dwol maduongʼ makok ka turumbete yo kangʼeya.\nEka nalokora mondo ane ngʼat mane wuoyo koda. Kane alokora ne aneno rachungi teyni abiriyo mag dhahabu,\nto e dier rachungi teynigo ne nitie ngʼato machalo gi wuod dhano morwakore gi kandho mochopo nyaka e tiende piny, kendo kotweyo kore gi okanda mar dhahabu.\nYie wiye ne rachar ka yie rombo, bende ne rachar ka pe, to wengene ne chalo gi mach makakni.\nTiendene ne pakni ka mula mopwodhi gi mach, bende dwonde ne mor ka pi mopongʼ mawuo.\nE lwete ma korachwich notingʼo sulwe abiriyo, bende ligangla mabith ma dhoge ariyo ne wuok e dhoge. Lela wangʼe ne rieny ka chiengʼ marieny mangʼangʼni.\nKane anene, ne apodho e tiende mana ka ngʼat motho. Eka noketo lwete ma korachwich kuoma mowachona niya, “Kik iluor. An e Jal Mokwongo kendo Jal Mogik.\nAn e Jal Mangima; ne atho, to koro angima nyaka chiengʼ! An-gi rayaw mar tho kod mar piny joma otho.\n“Kuom mano, ndik gigo miseneno, gigo mantie kod gigo mabiro timore e kindego mabiro.\nTiend wach mopandi mar sulwe abiriyo mane ineno e lweta ma korachwich, kod rachungi teyni abiriyogo mag dhahabu ema: Sulwe abiriyogo e malaike mag kanise abiriyo, to rachungi teyni abiriyo gin e kanise abiriyogo.


Wachore malong’o ni wach terruok nie kindu, kendo en kit terruok ma ok nwang’ kata mana e kind joma ok oyie kuom Nyasaye, nikech ng’ato terore gi chi wuon!\n Un to utimo mana gima wuonu timo.” To ne gidwoke ni, “Wan ok wan kimirwa! Wan gi wuonwa achiel kende ma en Nyasaye.” Yesu nowachonigi niya, “Ka dabed ni Nyasaye e wuonu adier, to da uhera, nikech an ne aa ka Nyasaye, kendo koro an kodu ka. Ne ok abiro gi tekona awuon, to En ema noora.\n1 Korintho 6:9-20\n Donge ung’eyo ni joketho ok noyud gueth mar Loch Nyasaye? Kik uwuondru, to nyaka ung’e ni jochode kata joma lamo nyiseche manono, kata joma terore, kata chwo materore gi chwo wetegi, kata jokuo, kata jogombo, kata jomer, kata joma ketho nying ji, kata jomecho, ok noyud gueth mar Loch Nyasaye. To kamano e kaka moko kuomu ne chalo! To koro osepwodhu kuom richo, kendo owalu ubed jo-Nyasaye, bende osemi ubet e winjruok gi Nyasaye e nying Ruoth Yesu Kristo, kendo kuom teko mar Roho mar Nyasachwa. Ng’ato nyalo wacho ni, “Anyalo timo gimoro amora ma ahero.” Ee, mano nyalo bedo adier, to kik igal ni gik moko duto mitimo gin gik mowinjore. Adier, anyalo wacho ni, “Anyalo timo gimoro amora mahero”, to ok anyal yie mondo gimoro amora oloka misumbane. Ng’at machielo bende nyalo wacho ni, “Chiemo en mar ich, kendo ich en mar chiemo.” Ee, to Nyasaye notiek gik moko ariyogo duto. To ringruok ok ochue ni terruok, to en mar Ruoth, kendo Ruoth en mar ringruok. Nyasaye nochiero Ruoth, kendo wan bende obiro chierowa gi tekone. Donge ung’eyo ni ringreu gin fuond Kristo? Koro dakaw fuond Kristo mondo alok fuond dhako ma jachode adier? Ooyo, mano ok nyalre! Koso ok ung’eyo ni ng’ama oriwore gi dhako ma jachode doko ringruok achiel kode? Muma wacho niya, “Ji ariyogo doko ringruok achiel.” To ng’ama oriwore gi Ruoth to doko chuny achiel kode. Beduru mabor gi terruok. Richo moko duto ma ng’ato timo ok keth ringre. Ng’ama terore to ketho ringre owuon. Koso ok ung’eyo ni ringreu en Hekalu mar Roho Maler modak e iu, mane Nyasaye omiyou? Un ok un mau uwegi, to un mag Nyasaye. Ne oseng’iewou, mochulo nengou, omiyo miyeuru duong’ gi ringreu.\n Eka nomedo wacho niya, “Gima wuok kuom dhano ema miyo odoko jaketho, nimar chuny dhano ema paro maricho wuokie mamiyo otimo gik ma ok kare, kaka chode gi kuo gi nek gi terruok kod gombo, kaachiel gi gik mamono, kaka wuond gi anjawo gi nyiego gi kuoth gi sunga kod fuwo. Gik marichogo duto wuok e chuny dhano, kendo miyo obedo jaketho.”


Bible in one year - Luo Bible 2015 - July 27\nTich Joote 27:1-26\n1. Kane oseng’ad wach ni ber mondo wakwang’ wadhi Italia, ne giketo Paulo gi joma otue moko e lwet Julio, mane jatend oganda lweny miluongo ni Oganda Kaisar Augusto.\n2. Ne waidho yie moro moa Adramutio mane oyudo dwaro dhi e dhowedhe mag piny Asia, mi ne wawuok. Aristarko ma ja-Makedonia moa Thesalonika bende ne ni kodwa.\n3. Kinyne ne wachopo Sidon, kendo Julio notimo ng’wono ni Paulo, mi oyiene odhi ir osiepene mondo omiye gik ma dokonyrego.\n4. Ne waa kuno, to kaka yamo ne kudho mochomowa tir, ne wakwang’ kwageng’ore e tiend chula mar Sipras.\n5. Eka ne wang’ado chuny nam, machiegni gi pinje mag Kilikia gi Pamfulia, mi wachopo Mura e piny Lukia.\n6. To kuno jatend lwenyno ne onwang’oe yie moro moa Aleksandria, mane dwaro dhi Italia, mi oketowae.\n7. Ne wakwang’ mos gi thagruok kuom ndalo mang’eny, eka ne wachopo e dho Kanido. To kaka yamo ne pod ok nyal weyo wadhi nyime tir, ne wakwang’ kwageng’ore e tiend chula mar Krete, kwakadho e bath sori miluongo ni Salmone.\n8. Ne wasiko wakwang’ mana e bath nam, kendo bang’ thagruok ne wachopo e dhowath moro miluongo ni Mbita Mokue, man machiegni gi dala mar Lasea.\n9. Ne wabet kuno kuom kinde mogwarore, nyaka koro dhi nyime gi kwang’ ne ok ber, nikech kinde mar Sap Tueyo Chiemo koro nosekadho. Omiyo Paulo nong’adonigi rieko,\n10. kawacho niya, “Owetena, aneno ni kwaa ka, to wuodhwa biro bet marach. Yiewani kaachiel gi gik moting’o biro kethore marach, kendo wan bende wanyalo tho.”\n11. To jatend lweny noyie mana gi wach jatend yie kod mar wuon yie mi ok odewo gima ne Paulo owacho.\n12. To bende dhowath kanyo ne ok ber moromo betie ndalo chwiri, omiyo ji mathoth ne dwaro a kanyo, ka giparo ni digichop Foiniks, mondo gibedie ndalo chwiri. Foiniks en dhowath Krete, momanyore gi milambo ma yo podho chieng’.\n13. Kane yamb milambo ochako kudho mos, ne gigalo ni ginwang’o gima gidwaro, omiyo ne wachako wuoth, mi wakwang’ madiny e lak dhonam Krete.\n14. To bang’ kinde matin, yamb ahiti miluongo ni Yurakulo nokudho matek koa e chula mar Krete.\n15. Ne ogoyo yie, mi otamo mwomo, omiyo ne waloko yie mondo yamo oterwa atera kuma okudho kochomo.\n16. Kane yie ringo e tiend chula moro miluongo ni Kauda, ne wayudo thuolo mar tueyo yie matin mane oyudo wayuayo chien, to mana gi thagruok.\n17. Kane jotich yie oseting’e malo, ne gikawo tonde mi gitweyogo yie maduong’ alwora mondo kik barre. To kaka ne giluor ni dipo ka yie oterogi e kuoyo manie dhonam Afrika kama thanythany, ne giloro tanga mi giweyo yamo otero yie atera.\n18. Ahiti mager nomedo kudho, omiyo kinyne ne gichako wito gik mane yie oting’o e nam,\n19. to orue machielo gin giwegi ne giwito kata mana moko kuom gik michikogo yie.\n20. Kuom ndalo mathoth ne ok wanyal neno wang’ chieng’ kata sulue, kendo yamo nomedo kudho matek, mi geno mane oyudo wan-go ni dipo koreswa norumo chuth!\n21. Koro kane gisedak kuom ndalo mang’eny ka ok gichiem, Paulo nochung’ e nyimgi mowachonigi niya, “Owetena, dinyocha uwinj wachna, mi wawe kwang’ waa Krete, to da ok wanwang’o masirani, kendo gik moko da ok olal kama.\n22. To koro akwayou ni mondo ubed gi chir! Onge kata ng’at achiel kuomu mabiro tho, to mak mana yie ema biro kethore.\n23. Ang’eyo kamano nikech nikech nyoro gotieno malaika mar Nyasaye ma an ng’ate, kendo ma atiyone, nyoro obiro ira,\n24. mi owacho niya, ‘Paulo, kik ibed maluor! Nyaka ichung’ e nyim Kaisar, kendo Nyasaye oseyie kuom ng’wonone ni joma kwang’ kodi duto ok bi tho.’\n25. Kuom mano owetena, beduru gi chir, nikech ang’eyo ni Nyasaye biro timo mana kaka osewachona.\n26. To yie nyaka moki e chula moro.”


Din Tiende Ang'o?\nDIN EN ANG’O?\nMotelo ne dwoko mar penjoni en herona mondo aler tiend weche machando wi dhano, e piny ma wadakeni pach dhano gi riekone osemiyo winjo tiend weche bedo matek nimar adiera onge ng’ama ong’eyo! Dinde thoth e piny; kendo moro ka moro lando mana adieri margi, kare joma ne odak motelo ne biro mar Kristo to noyud ngima mochwere nade? Jogo mane ok oyudo thuolo mar winjo puonj Injili to bende noyud warwauok? Penjo dwokore gi penjo kata penjo nyuolo penjo; Warwuok kuom ang’o kata warwouk en ango? Mago duto inyalo mana dwoki ka iketo chunyi mar somo kodwa nyaka giko.\nLony osebiro e piny; ng’ama nokelo lony kata ere gima omiyo okele? Rieko chando joma riek omiyo puonjrouk osiko nyaka chieng.\nKIT LONY MA RIEK DHANO OKELO E PINY\nDhano ni kod wich mar paro kendo loso gigo ma miyo tich bedo mayot kak, masinde, Mak mana dhano achielni nikod paro ma iye ogajore ma kata en owuon otame kaka onyalo konyore godo owuon. E piny Onjiro Nyamande nitie ofis moro ma osechoko kit lony ma rieko dhano okelo (DPA-Deutsches Patentamt) e boma mar Münich. Ofisni wadende gi dho ngere ni German Patent Office kochakore higa mar 1948 nyaka 1989 nofwenyore ni gima lony dhano ose kelo kendo ondiki nyalo romo 2,000,000 gi wiye (Registered patents) thothgi yudore ni owuok epiny Onjiso kanyo.\nKata obedoni dhano oseloso chumbe mathoth kod masinde mopogore opopore kaka, kompiuta, ndege……kuom jo-pur to gima omiyo sani puothe madongo purore mayot nochakore higa mar 1877 kane wuod Onjiro moro ofwenyo kendo ogero masin mar pur marabet, oringo gi teko mar muya mochwaki maliet (the steam spade plough) sani to koro jo-pur tiyo gi tinga (tractor). Epinje ma pod dongruok ni chien to ji thoro puro gi kwe dhok.\nNgima e teko dhano wuod wafaransa ma nofwenyo yo ma inyalo nen godo kit kute matindo tindo makelo touche e dend dhano, Mig. Louis Pasteur (1822-1895), Mig. Robert Koch (1843-1910) nofwenyo tuberculosis bacillus (TB) kod cholera “nyaldiema”. Motelone mano twochegi ni chalo masira ma dhano ok nyal geng’o higa mar 1895 Mig. Wilhelm Konard Röntgen nofwenyo rameny mar nono tuo e del miluongo ni X-rays. Seche ochopo ma koro kata miyo ma yach yudo ler kuom mihia moting’o kendo ong’eyo ni en wouyi kata nyako. Yedhe bende osebiro ma kata Ayaki matieka ma yweyo dhano e piny ngima koro inyalo geng’!\nMig. Konrad Zuse (1910) emane ofwenyo kendo okwongo loso kompiuta e piny ngima. Kane oyudo oloso kompiuta mokwongo higa mar 1936 ne en masin maduong ma romgi ot ma ji odak, kata kamano kompiutani nokethi e ndalo lweny bang’ mano notemo loso moro kendo, jo Amerka bende koro rieko nobironegi mar gero kompiuta koro en gima inyalo kan kata e (kirowo) ofuku. Kompiuta achiel nyalo kano weche mondiki e buge madirom kata 10,000 gi wiye. Mago kod fweny (invention) ma moko osemiyo piny koro obedo molony ma kata wuoth ma yande ji nyagore godo tinde ok tek, sani gigo machalo kaka nyamburko, ndiga, aturu tutu (pikipiki), meli, ndege kod ma moko omiyo wuoth obedo mayot e tunge piny. Kata mana e boma ma Kisumu gi Busia Boda Boda ema suoyo dhano mapiyo piyo kendo beche oyweyo maloyo matatu.\nKIT LONY OTAMO DHANO FWENYO KAKA GITIYO\n(UN REGISTERED PATENTS)\nTeltel (woodpecher) nyalo tucho kor yien ma rabet nyowuoyo ma ok otiyo gi masin moro amora.Winyoni ni kod obuongo mog’irore, kata wich bar ok make bang’ dwong’o kor yien. Bende ung’eyo ni teltel duong’o kor yien e rang’iny mar 25km/h? mano hono ma jo-reko pok ofwenyo ngang? Bende ung’eyo ni winyo nyalo fuyo e kor yamo ka odhi nyime, odok chien, malo kata piny mak opudho piny! Winyo nyalo diedo e kor yamo mak oputho ere kama ose ndike rieko ma miyo ok olwar piny? (unregistered humming-birds patent).\nBende ung’eyo ni punda (kanyna) nigi teko mar rundo masind rego kuom thuolo mogwarore mak ool? Onge kata nyamburko manyalo lworore e rang’iny ma kanyna tiyo godo tich rundo masin rego.\nBende ung’eyo ni rech odak e bwo pi (10,000m) to kata taya oonge godo en gi rieko mar loro wang’e kendo neno e mudho ma ndiwa tekono oloyo mar wang’ dhano nyadi (mia) 100, kendo onyalo neno ka maundu biro monje.\nBende ung’eyo ni yien nigi teko mar loko ler mar chieng’ mondo obed chiembe ma konye kuom dongo, mano ema idendo gi dho-ngere ni photosynthesis, onge jo-sayans masefwenyo kaka tekono tiyo nyaka chil kawouno.\nBende ung’eyo ni gima omiyo chuny dhano gwecho pod otamo jo-rieko loso nyaka kawouno? Kadine gi nyalo to kare dikoro gi siro tho maka ng’ato dwa tho to osemiye chuny manyien. Mago kod ma moko omiyo hond Nyasaye otamo dhano fwenyo kaka chwechne nobedo! Onge jo-sayans mosechweyo dhano ma wuoth nyaka chil kawouno.\nYawuot sungu mariek kendo bith ka kudho nofwenyo adieri kuom Nyasaye Nyakalaga kama:\nAristotle (384-322 BC) Nyasaye ma ok ne gi ng’ato ang’ata mochwe e wang’ pinyni ineno kuom tichne owoun gi honni ma osetimo e kindwa.\nPlato (427-347BC) Piny nyaka bedni nochakore kamoro, chakruokne e ja-chwech (Wuon Piny).\nCicero- (106-43 BC) Chwech duto mantie e Polo kaka sulwe, dwe gi ma moko ma ok wanyal neno nyiso ratiro kit chwech kendo teko Nyasaye. Nimar gigo duto man e kor yamo (lwasi) nyaka bed ni nitie teko moro ma omakogi kendo omiyo gin tie kaka wang’wa nyalo nenogi. Kendo gigo duto dhano ok nyal lero kaka gitiyo gi teko Nyasaye ma wuon chwech gi Ngima. Ok en Nyasach jo-rachere kata jo-rabuore kata jo-ratenge kendgi to en mar ji duto. Motelo ne masedindego donge dhano nodak? Teko ja-chwech to ne nitie nyaka aa chakruok mar gik moko duto.\nFup dhano maduong’en luoro mantie e kindegi ja-chwech, Nyasaye to gi dhano wadgi nimar jo-din wuondo pach dhano ni timwa marach emane okelo richo e pinyni mano omiyo dhano oluor ni en jaricho e nyim ja-chwech. Kendo e kindwa wawegi bende winjruok onge; akwede, gwondo, nyiego to gi ma moko osekelo fuwo e pach dhano.\nKuom yie mar dhano pogruok nitiere nimar din ka din puonyo mana margi. Dhano gero yie mare to kendo yie ema chako chumbe e richo! Rieko ma dhano rieko godo ema omiyo winjruok ne gi ja-chwech nok! Penjo ma ji osebedo ka penjore en nito ja-chwech en ng’a? To odak kanye? Dwoko yot Ja-chwech en wuon oganda duto kod gigo duto mantie e pinyni. En chuny nono, oonge aringuok en muya odak kuomwa, en kodwa ndalo duto. Ka dhano timo timbe maricho to winjruok e kindegi ja-chwech bedo marach, mano miyo rach kedo gi ber ma jo-din luongo ni RICHO.\nJa-chwech odak kanye? Ja-chwech, Nyakalaga odak kodwa, entie e kindwa ka moro amora, olak ka pi mool e lowo ma landore kuonde duto mak oyiero kuma onego odhiye.Odak e chunyowa mana kaka lowo motuo mudho pi kendo obedo mang’ich e kaka chunywa bende ng’ich kuom wach ma mit mar ja-chwech kendo wuon Ogendini duto.\nChuny matuo en chuny ma ok oyie kuom Nyakalaga ochalo lowo motwo ma ok nyal nyago chama.\nYie mar dhano kuom ja-chwech, Nyasaye yudore e yore mopogore opogore kaka ;\nLAMO NYISECHE MATHOTH\nKata gi dho ngere eluonge ni polytheism (Greek polys-marry: nyisech mathoth). Lamo nyisech mopogore opogre.\nNYASAYE ACHIEL KENDE.\nMonotheism (Greek:monos-single:achiel kende)Yie kuom Nyasaye achiel kende woun ogendini duto\nRANYISI MAR NYASAYE NENORE E PINY NGIMA KENDO E KIT CHWECHNE DUTO KAKA DHANO, LE,YIENDE…………………………\nPantheism (Greek: pan=duto fwenye e kit chwechne duto.\nNyasach ng’ato ka ng’ato e chunye owuon.\nYie kuom Nyasaye. Nyasaye ma orito kit chwechne duto e piny, en Nyasaye ma ok dwar misango kata woundruok e chuny dhano kata berruok e kind oganda, ochalo kaka tipo dhano ma nyalo bedo kode kuonde duto ma odhiye to ok nyal loso kode.\nJa-chwech mar piny nobedo dichiel kendo Nyasaye kaka ja-chwech, nomenyo riwruok ekinde gi dhano kod gigo duto mantie eiye.\nDeism (Latin=deus Nyasaye, jogo mane oyie kuom wachni gin Mig Voltaire Rousseau gi Lessing, jogo makwedo ni Nyasaye onge.\nAtheism (Greek; atheos= Nyasaye onge).Jogi oyie kuom ngima kende to gi kwedo kido moro amora mar Nyasaye, jogo maluwo chik dinni gin; Hinayana-Budhism gi Taoism modak e piny China kata kamano pinyni jo-kristo to wacho ni mago gin oganda ma lando akweda e kind jo-kristo. Ogandani lando ni onge ngima bang’ tho kata (romo) riwruok gi jogo mane osetho chon motelonwa. Marxist, August Bebel nowacho ni kadipo ni nitie Nyasaye adieri to kare wan wa wegi ema wafuwo kendo wa wuondore chuth.\nYie manyien en mano makelo paro duto mag dinde mag jo Asia kod kit ngima masani mondo wayud lony kod adieri mar dak e pinyka gi Nyasaye e ngima manyien.\nSyncretism (late Greek: syncretism=federation of Cretan cities) Riwruok mar dinde, pach dhano, e piny ngima, pach ng’ato ka ng’ato (philosophical doctrines) mondo wa wayud yie manyien ma nyalo miyo oganda odag gi kwe kendo yie kuom Nyasaye achiel kaka ja-chwech. Kendo mondo otiek lweny mantie e kind dinde gi wegi.\nDinde mathoth nigi paro ma moro ja-chwech kuom golo misango mar le kata gigo ma chwero remo. Kuom mano giparoni ja-chwech dwaro mich ma kamano.\nAnimism (Latin: anima=soul (adundo) Gimoro ka gimoro ma ngima e pinyka nigi adundo, kuom golo mich (misango) mar olo remo en nyiso hera marwa ne kwere gi adundo maler (Nyakalondo) kata kit ngima e chuny dhano mago duto timore kuom jogo e dinde malamo Nyasaye achiel kaka ja-chwech.\nGolo misango e ranyisi mar gigo ma onge gi kit ngima nikech gi nyiso teko mar Nyasaye e e yoo ma ling’ling’!\nFetishism (Portuguese: magical means) Golo ranyisi e yor timo hono.\nLamo Nyasaye kuom kit chwech duto: Totemism; (Indian) ) nikech giyie ni dhano nyalo bedo gi warruok kuom yien kata kuom le omiyo gigo duto man e piny gin hono mar chwech Nyasaye.\nBedo gi yie kendo timo timbe mag yie kuom chiemb chuny (spiritual awareness of existence) Yie kuom ngima bang’ tho mar del kata riwruok gi Nyasaye Nyakalaga ma ja-chwech kendo woun Ogando duto:\nDolo mar din (polytheist) lamo nyiseche mopogore e kind oganda mar jo Roma, Misiri, kod Grik. No medo lero ni kit Nyasaye yudore e yore mopogore kuom kit chwechne owuon. Oganda duto man e wang’ pinyni e gweng’ ka gweng’ nochako lamo nyiseche mopogore opogore mak mana jo-Yahudi (Israel) kende e mane okwongo chako lamo Nyasaye achiel ma ja-ng’wono kendo ja-chiwo negi lwonge ni Yahweh. Norito oganda mane oyie kendo lame gi ng’wono kendo gi dimbrouk karito chikene mane omiyo gi: Nyasaye ma wuon oganda en chuny nono oyudore kuonde duto e seche duto mak oyiero ni kae ber kata rach.\nLero tiend din gi dho-latin(Religio) tiende ni luwo Nyakalaga ( ng’ano man gi teko) jo-warabu (jorabuore) luonge ni DIN (mano e kama ne joluo ogole nying ma sani itiyo godo kuom oganda mochokore kendo lamo Nyasaye Nyakalaga kaka ja-chwech kendo jo-ote mar oganda duto moyie kuome. Jo-waindi (Abonyo) lounge ni Dharma (Sanskut) tiendeni ma dhano nyaka luor:\nJo-China luongni CHIAO\nJo-Japan to luongeni KYO\nKorea to luongeni HAK\nTiendeni wuon chike.\nKuom mano nitie yore ariyo ma wanyalo lero godo tiend din; mokwongo e yor jo-rieko, mar ariyo en e yor Muma kata Koran kod buge ma moko ma wouyo kuom dinde .\nDin en yie mar dhano kuom Nyasaye Nyakalaga kaka ja-chwech kendo jang’won e kit chwechne duto e pinyni. Kendo dinde temo puonjo weche kuom loch Nyasaye e ndalo mar giko ma ng’ato ka ng’ato ibiro yal kaluore gi timne e pinyka.\nDin en rieko mar loko pach dhano mondo kik par weche ma moko mak mana yie, onge nga’t ma nyalo lero nito ere gima omiyo nyaka wa yie kuom ja-chwech ma ok wane gi wengewa kaka dhano. Dwoko tek kipingo to inyisi ni yie en mich moa kuom Nyasaye mak pingi\nYIE E YORE ADEK\nYie e yo ma thany thany kaka bedo gi nyiseche milamo, yie kuom roho maler kod kwonde lemo kaka kanisa, muskiti kata hekalu .Golo mich e yor misango (ISLAM, BUDHISM).\nBedo gi yie kuomi iwuon kod timni mak iketo yie kuom Nyasaye kaka ja-chwech (kuom ranyisi Marxism, National Socialism, Anthroposophy)\nKuom mano Ngire mar Mbarariany, Mig. Sir Julian Huxley nondiko “ne an awoun kuom dagi kendo kwedo Nyasaye kaka ja –chwech en mor maduong ahinya e chunya . Darwinism nodagi (nopingo) paro mar keto Nyasaye kaka wuon chwech gik moko duto e pinyka”.\nRevised: 05 Jun 2005 20:17:47 +0200 .


Bilo, Tim Juok kod Ndagla\nKARE MAR 5\n1. Ji oyie gi bilo, tim juok, kod ndagla marom nade?\nBUK moro miluongo ni African Traditional Religion wacho kama: “E Afrika, onge tiende penjo ka nitie ndagla.” Bugno medo wacho ni “kuom Ja Afrika moro amora, ndagla en gima itimo ahinya.” Jo moyie kod bilo, tim juok, kod ndagla oriwo jo ma ok osomo kata jo ma osomo ahinya. Jotelo mag Din mar Islam kaachiel gi jo ma luongore ni Jo Kristo bende oyie gi timbego.\n2. Ji mangeny paro ni teko mag tim juok oa kanye?\n2 Ng’eny ji e Afrika paro ni nitiere teko maduong’ ahinya mar roho. Nyasaye kende ema ni kod nyalo kuome. Roho mag jo motho gi kwerewa nyalo tiyo kode. Jomoko bende ong’eyo kaka inyalo ti kode e yoo maber kata marach.\n3. Bilo en ang’o; to ji paro ni bilo nyalo timo ang’o?\n3 Kinde duto bilo ioro ne wasigu. Ji paro ni jobilo ni gi teko mag oro oliktiga, winy, lwang’ni, kata le moko mondo omonj ji. Ji mang’eny paro ni bilo e ma kelo lweny, miyo dhako bedo lur, kelo tuo, kata kelo tho.\n4. Ji mang’eny paro ni jojuogi timo ang’o, to jo ma ne oweyo juok wacho ang’o kuom timno?\n4 Tim juok chalo gi tiyo gi bilo. Wachore ni jojuogi weyo dendgi gotieno ka nindo to gifuyo, mondo girom kod jojuogi wetegi kata mondo gihiny jo wasikgi. Jo ma oseweyo tim juok e ma wacho wechegi. Kuom ranyisi, gaseti moro e Afrika nondiko weche mag joma ne gin ajuoke chon (ng’enygi nyiri) ka giwacho kama: “Nanego ji 150 e masiche mag nyamburko.” Moro nowacho kama: “Namadho remb nyithindo abich mane anego.” Machielo to nowacho kama: “Nanego yawuoyi adek mosiepena nikech ne giweya.”\n5. Bilo miwacho ni konyo ji to en mane, to en to itiyo kode nade?\n5 Wachore ni bilo moko konyo ji mondo kik gi marach hinygi. Joma nigi bilogi ruako nyinyo kata mula. Gijomadho manyasi kata wire e dendgi. Gi kunyo bilo e pacho kata e loo kamoro. Gi geno gik mitueyo man gi ndiko mag Koran kata Muma.\nMiriambo kod Wuond\n6. Ang’o ma Satan kod jochiendene osetimo e ndalo mokalo, to onego wane nade teko gi?\n6 En adier ni Satan gi jochiende gin wasigu mag dhano maricho ahinya. Gin kod teko mar loko paro kod ngima dhano. Ndalo machon ne gidonjo e ji kata le. (Mathayo 12:43-45) Koro kata obedo ni ok wanyal chayo tekogi ok onego wapar ni gingi teko mokalo ma gin kodo.\n7. Ang’o ma Satan dwaro ni mondo wapar, to ere ranyisi?\n7 Satan en ja miriambo maduong’. Owuondo ji mondo opar ni en kod teko ahinya. Kuom ranyisi: Nyocha machiegni e piny moro ei Afrika kama lweny nene gore, jolweny ne okonyore kod gik redio man gi teko ahinya mondo gibwog go jowasikgi. Kane pok gichako lweny, jolweny neketo e redio koko maduong’ ahinya mag muoch bunde madongo-madongo. Ne gidwaro mondo jowasikgi opar ni jogo mane gigorego ni kod gik lweny malich ahinya. E yoo machalo gima, Satan bende dwaro mondo ji opar ni en kod teko ma onge giko. Odwaro ni mondo ji oluor mondo gitim dwache kar timo dwach Jehova. Koro wanon ane miriambo adek mag Satan.\n8. Miriambo achiel mar Satan en mane?\n8 Miriambo achiel en ma: Ni onge gimoro amora marach manyalo timore kende; ka ok otime gi dhano to otime gi roho moro. Wawach ni maleria onego nyathi. Mingi nyalo ng’eyo ni maleria en tuo ma suna kelo. Kata kamano min nyathi to pod nyalo paro ni jajuok moro ema ne ooro suna mondo oka nyathine.\nSeche moko gik maricho timore kendgi\n9. Muma nyiso nade ni Satan ok kel chandruok duto?\n9 Kata bedo ni Satan ni kod teko mar kelo chandruok, ok onego wapar ni en kod teko mar kelo chandruok duto. Muma wacho kama: “Loyo piem mar ringo ok en mar jogo maketo ng’wech, lweny bende ok en mar jogo ma dendgi tek, kata chiemo ok en mar jo mariek, mwandu bende ok en mar jo ma weche donjonigi, gosruok ok en mar jo molony gi tich; [“nikech gimoro amora nyalo timore negi,” NW] kendo weche oyudogi giduto.” (Eklesiastes 9:11) Ng’ato nyalo bedo jang’wech ahinya to ng’wech nyalo tame loyo. “Gimoro amora nyalo timore” ma mi ng’wech tame loyo. Onyalo chwanyore mi opodhi, onyalo bedo matuo, kata tiende nyalo wil. Gik machal kama nyalo timore ni ng’ato ang’ata. Gik ma kamano timore-atima, ok ochuno ni Satan kata juok e ma timogi.\n10. Ji wacho ni jojuogi nyalo timo ang’o, to ere kaka wang’eyo ni mano miriambo?\n10 Miriambo mar ariyo en ma: Ajuoke weyo dendgi ka gi dhi bayo gotieno mondo girom gi jojuogi wetegi kata mondo ginegi wasikgi. Koro penjri ane: ‘Ka jajuok nyalo timo kamano, to kara en ang’o mawuok kaweyo del?’ Kaka waseneno, chuny en dhano owuon, ok en gimoro manyalo wuok kuom dhano. Roho en mana teko mar ngima mamiyo ng’ato bedo mangima, ok onyal timo gimoro ka del onge.\nJojuogi ok nyal weyo dendgi\n11. Wang’eyo nade ni jojuogi ok nyal weyo dendgi, to bende iyie gi wachni?\n11 Chuny kata roho ok nyal wuok e del kadhi timo gi maber kata gi marach. Omiyo jojuogi ok nyal weyo dendgi. Ok ginyal timo gik ma giwacho kata gik ma giparo ni gisetimo.\n12. Satan miyo ji paro nade ni gisetimo gik mapok gitimo?\n12 Ang’o momiyo jojuogi wacho ni gigi timore? Satan nyalo miyo ji par ni gisetimo gik mapok gitimo. Kotiyo gi lek, Satan nyalo miyo ji par ni giseneno, gisewinjo, kata timo gik mapok otimore. Kamano e kaka Satan temo loko ji mondo giwe Jehova to gipar ni Muma riambo.\n13. (a) Bende bilo marito ji ber? (b) Muma wacho ang’o kuom bilo?\n13 Miriambo mar adek en ma: Ni bilo mageng’o gik maricho ber. Muma to ok pogi bilo maber gi bilo marach. Okwedo bilo te. Ne ane chike mane Nyasaye omiyo Joisrael kuom wach bilo gi jojuogi:\n“Kik utim tim kingo kata koro weche.”—Tim Jo-Lawi 19:26.\n“Kendo ng’a madichwo kata madhako man gi jachien kata ma jajuok, nek to nonege.”—Tim Jo-Lawi 20:27.\n“Kendo kik yud ng’ato moro e kindu . . . kata jakor, kata jambofwa, kata jadil, kata jandagla, kata ajuok nyakolondo, kata japenj jochiende.”—Rapar mar Chik 18:10-14.\n14. Ang’o momiyo Jehova ne oketo chike makwedo bilo?\n14 Chikegi lero malong’o ni Nyasaye ne ok dwar mondo joge otim bilo. Jehova nomiyo joge chikego nikech noherogi, to ne ok odwar mondo gibed jomaluor kata giluw chike manono. Ok ne odwar mondo jochiende ochandgi.\n15. Muma nyiso nade ni Jehova ni kod teko moloyo Satan?\n15 Kata ka Muma ok nyis ahinya gik ma jochiende nyalo timo kata ok nyal timo, onyisowa ni Jehova Nyasaye ni kod teko moloyo Satan gi jochiendene. Jehova noriembo Satan oa e polo. (Fweny 12:9) Kendo Satan nokwayo thuolo mondo otem Ayub, to ne ok onego Ayub mana kaka Nyasaye ne okwere.—Ayub 2:4-6.\n16. Ng’a ma onego wagen mondo oritwa?\n16 Ngeche 18:10 wacho kama: “Nying Jehova en ot matek moting’ore malo; ng’at makare oringoe mi okuwo.” Kuom mano owinjore wadwar Jehova mondo oritwa. Jotich Nyasaye ok ritre kod bilo kata manyasi mondo gik Satan gi jochiendene kik makgi, kendo ok gi luor ni ng’ato nyalo iro gi. Jotich Nyasaye oyie gi Muma: “Wang’ Jehova ong’iyo piny duto koni gi koni, ni mondo tekone onyisre ni jogo ma chunygi lony kare e nyime.”—2 Weche mag Ndalo 16:9.\n17. Jakobo 4:7 nyisowa nang’o, to nyaka watim ang’o?\n17 In bende inyalo bedo kod geno machalo kamano ka itiyo ne Jehova. Jakobo 4:7 wacho kama: “E momiyo winjuru Nyasaye; to tamuru Satan, mi noringu.” Ka itiyo ni Nyasaye mar adier, kendo iluwo wechene, Jehova biro riti.\nBende Jojuogi Nyalo Oro Polo?\nE higa mar 1977, ji 14 mane wachore ni gin jojuogi nowang’ motho machiegni gi Pietersburg, e piny miluongo ni South Afrika. Kowuoyo e wachno, gaseti mar Drum, mar South Afrika, nowacho kama: “Luoro omako chwo gi mon. Giluor ni ibiro irgi kendo polo biro goyogi . . .\n“Nyaka time gimoro . . . Kuom mano DRUM nonyiso jojuogi te kama: E ofis marwa, wan kod pesa madirom R5,000 [dola 5,750 (mag Amerka) e kindego] ma wanyalo miyi ka inyalo oro polo mondo ogo manegi Stanley Motjuwadi e dwe mar Adek, 1977. Ka ok unyal, ji duto mondo ong’e ni wuond ma uwuondogo ji ni un kod teko mar oro polo en fuwo maduong’ marach ahinya.\n“Omiyo koro un jojuogi, chak uru tiju. Temie uru mondo une.”\nBende jojuogi go nooro polo kaka nonyis gi? Ooyo, ne ok gi oro polo. Motjuwadi, ma ne en jandiko mar Drum ne ok otho, kendo nene odhi maber ma obedo jatelo mar gaseti no.\nSanduku: Jandiko moro e piny miluongo ni South Afrika nonyiso jojuogi nang’o, to ang’o mane otimore?


Ruth 3 - Holy Bible [Luo Bible 2020] - (Rut 3)\nChiengʼ moro Naomi ma wuod odgi nowachone niya, “Nyara, donge dibed maber ka anwangʼoni odi, kama inyalo chopnie dwarogi e yo maber?\nDonge Boaz, misebedo ka ibet gi jotichne ma nyiri, en anywolawa? Kawuono gotieno wangʼ nopiedh shairi kar dino.\nLuokri kendo wirri gi mo madungʼ tik mamit, kendo rwak lepi mabeyo mogik. Kisetimo kamano, to dhi mwalo nyaka kar dino cham, to kik iwe ongʼe ni in kanyo nyaka sa ma osetieko chiemo gi metho.\nKa sechege mag nindo ochopo to ngʼe kama odhi nindoe. Bangʼ mano, ele gi yo ka tiende kendo inind kanyo. Bangʼe obiro nyisi gima onego itim.”\nRuth nodwoke niya, “Abiro timo gimoro amora minyisa.”\nOmiyo ne odhi kar dino cham, kendo notimo gik moko duto mane wuon odgi onyise mondo otim.\nKane Boaz osetieko chiemo gi metho, kendo kane chunye koro mor, nodhi kare mar nindo machiegni gi kama nochokie ngano. Ruth nodonjo kanyo mos, moelo tiende kendo onindo kanyo.\nOdiwuor tir, gimoro nobwogo Boaz. To ka nolokore noyudo ka dhako moro onindo bute gi yo katiende.\nNopenje niya, “In ngʼa?” Nodwoke niya, “An Ruth jatichni. Yie iyar bath nangani konchiel iumago, nikech in watna mahie machiegni koda.”\nTo koro, nyara, kik ibed maluor. Abiro timoni gimoro amora mikwayo. Jo-dalawa duto ongʼeyo ni in dhako ma kite ber.\nKata obedo ni en adier ni an watni, to nitie watni mahie moro machielo ma jakori moloya.\nBed ka otienoni kende, to kiny gokinyi, kapo ni odwaro timoni gima owinjore otimni kaka watne mahie, to ber. To ka ok ohero mar timo kamano, to akwongʼora gi nying Jehova Nyasaye mangima, abiro timoni kamano. Nind aninda ka nyaka okinyi.”\nOmiyo Ruth nonindo gi yo ka tiende nyaka huyuhuyu piny, to nochiewo ka pod ngʼato ok nyal ngʼeyo wadgi. Boaz nowachone niya, “Kik iwe ngʼato ngʼe ni dhako moro nobiro kar dino cham ka.”\nBende nowacho niya, “Kel ane nanga mibakorigono ipedhnago piny kae.” Kane Ruth osetimo kamano, Boaz noolo gorogoro auchiel mag shairi morieyo e wiye. Bangʼ mano ne oa, modok dalagi.\nKa Ruth nobiro ir wuon odgi, Naomi nopenjo niya, “Weche nodhi nade, nyara?” Eka nowachone gik moko duto mane Boaz otimone,\nkendo nomedo wacho niya, “Ne omiya gorogoro auchiel mag shairi kowacho ni, ‘Kik idog ir wuon odu gi lweti nono!’ ”\nEka Naomi nowacho niya, “Rit mondi, nyara, nyaka ingʼe gima timore. Nikech ngʼatno ok bi bedo mos kapok otiek wachno kawuono.”\nRuth 1 / Rut 1\nRuth 2 / Rut 2\nRuth 3 / Rut 3\nRuth 4 / Rut 4


Joma Bwoch kod Jokwath e Ndalo Muma | Be Ing’eyo?\nSOM E Afrikaans Albanian Amharic Arabic Armenian Armenian (Ma Imbo) Aymara Azerbaijani Azerbaijani (Cyrillic) Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Chitonga Chitonga (Malawi) Chitumbuka Chokwe Cibemba Cinyanja Croatian Czech Dangme Danish Dholuo Dutch Efik Estonian Ewe Faransa Finnish Ga Georgian German Greek Greenlandik Guarani Gun Haitian Creole Hausa Hebrew Hiligaynon Hungarian Igbo Iloko Indonesian Italian Japanese Karen (S'gaw) Kazakh Kikamba Kikaonde Kikuyu Kimbundu Kinyarwanda Kirghiz Kirundi Kisungu Kongo Korean Kwangali Latvian Lingala Lithuanian Luganda Lunda Luvale Macedonia Malagasy Malay Maya Mizo Mongolian Moore Myanmar Nepali Ngabere Norwegian Nyaneka Nzema Ossetian Otetela Papiamento (Aruba) Papiamento (Curacao) Persian Polish Portuguese Quechua (Ayacucho) Quechua (Bolivia) Rarontongan Romanian Russian Samoan Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tatar Thai Tigrinya Tiv Tok Pisin Totonac Tshiluba Tsonga Turkish Tuvaluan Twi Tzotzil Ukrainian Umbundu Vietnamese Xhosa Yoruba Zapotec (Isthmus) Zulu\nWach motigo e Muma ni “bwoch” tiende en ang’o?\nPicha mar Jo-Asuria ma nyiso bwoch\nKinde moko, wachno ne inyalo tigo kuom ng’ama oro. E kinde Muma, chwo moko ne iroyo kaka yor kum, kata sama omakgi kaka mabuse, kata ka oketgi bedo wasumbni. Chwo mogen ma ne osero, ne itiyogo e rito ute moyang ne mon e ute ruoth. Kuom ranyisi, Hegai kod Shaashgaz ma ne gin bwoch ne tiyo kaka jorit ma rito mond ruoth kod mon mamoko mag Ruodh Jo-Persia miluongo ni Ahasuerus, ma iparo ni en Xerxes Mokwongo.—Esther 2:3, 14.\nKata kamano, ok ji duto ma Muma luongo ni bwoch ne gin joma oro. Josomo moko wacho ni wachno bende ne itiyogo e yo malach kiwuoyo kuom jatich matiyo e od ruoth. Nenore ni Ebed-melek ma ne otiyo gi Yeremia ne en bwoch e yo machalo kamano, kaachiel kod Ja-Ethiopia ma ne Filipo olendone. Nenore maler ni Ebed-melek ne nigi migawo maduong’ ahinya e od ruoth, nikech ne onyalo dhi achiel kachiel ir Ruoth Zedekia. (Yeremia 38:7, 8) To Muma bende wacho ni Ja-Ethiopia ma ne onwang’o ‘dhi Jerusalem mondo olem,’ ne en jarit mwandu duto mag ruoth.—Tich Joote 8:27.\nAng’o momiyo jokwath e ndalo mag Muma ne pogo rombe kod diek?\nKane Yesu wuoyo kuom kinde ma ne idhi ng’adie bura, nowacho kama: “Ka Wuod dhano obiro e duong’ne, . . . eka obiro pogo ji koketogi e kidienje ariyo mana kaka jakwath pogo rombe gi diek.” (Mathayo 25:31, 32) Ang’o momiyo jakwath ne pogo rombe gi diek?\nPile, rombe kod diek ne iweyo mondo gikwa kanyachiel godiechieng’. To gotieno ne ichokogi e kul moger mondo oritgi kuom koyo, le mag bungu, kata jokuoye. (Chakruok 30:32, 33; 31:38-40) Kweth ariyogo ne iketo e kul mopogore opogore, mondo diek machach kik hiny rombe, to moloyo ma mon kod matindo. Buk miluongo ni All Things in the Bible wacho ni jokwath bende ne pogo rombe gi diek sama “ginyuol, sama inyiedhogi, kod sama ilielogi.” Omiyo, Yesu notiyo gi ranyisi mawuoyo kuom timbe ma jowinjone ma nodak e alwora ma ji kwayoe jamni e Israel machon, nong’eyo.\nBe Ing’eyo?—Januar 2015


nike free 5 0 black 2016, nike roshe run size 6 2017 PUwtnt\nnike free 66 euro 2017 nike roshe run flower 2017 nike free run 3 uomo 2018 nike free run donna 2018 nike free 5.0 liberty nike free 5.0 tiffany blue 2016 nike free v3 2018 nike free 0.7 nike roshe run pink nike free 5.0 zum joggen geeignet 2017 nike free 5.0 animal print 2016 nike free rosa 2018 nike free 5.0 red 2017 nike free run 5.0 prezzo youth nike free run livestrong nike free 5.0 trainer 2017 nike free run donna 2016 nike roshe run china 2018 free run 3 youth 2016, roshe run en solde 2017 nike roshe run 14 2018 nike free junior shoes 2018 nike roshe run island girl shop nike roshe run sz 8.5 nike free 5.0 italia nike free run 9 5 2017 nike roshe run verdi 2018 nike free run xxl 2016 nike roshe run 38 5 2016 nike free 11 2017 nike roshe run qs two-faced pack 2016 nike roshe run usa nike free trainer 3.0 2018 nike free run 2 size 9.5 2017 nike free 8.0 men&s 2017 nike free yellow grey 2017 roshe run knicks, nike free run 5 recensione 2018 nike free knit shoe 2016 nike lunareclipse 2018 roshe run palm trees.\nfree run on youtube 2017 nike free 5.0 infants roshe run hype 2017 scarpe nike air presto 2016 nike free grigio nike roshe run marble 2016 nike free run per camminare 2018 nike free 5.0 damen schwarz 2017 nike free orbit 2 roshe run giallo fluo roshe run con palm 2016 nike free nike roshe run limited edition nike free run 2 size 9 womens, nike free mint 2017 nike free waffle ac 13 2017 nike free hyper feel nike free run 3 for youth nike free run amazon 2017 nike free run 3 shield 2018 nike free run 3 dame xxl 2016 nike free run opinioni nike free run+ 2 uomo 2018 nike 5.0 free run zappos nike free qs 2016 nike roshe run calypso 2018 nike free false 2018 nike free xt flywire 2016 nike free 5.0 2016 review nike free run 2.0 nike free 9c 2017, nike roshe run verona 2016 nike free prezzo 2016 roshe run colori nike roshe run sz 8.5 2017 roshe run outfit 2017 nike free 5.0 trainer 2016 nike free online nike roshe run amazon uk.\nnike roshe militari nike free 2.0 2017 nike free v4 2016 nike roshe run rainbow 2016 nike free 5.0 7.0 2018 nike roshe run new 2016 free run 3 nike 2016 nike free 5.0 midnight turquoise 2017 freerun outlet scarpe nike running 5.0 2016, nike free 0.3 2018 nike free 5.0 buy online 2018 roshe run dicks sporting goods 2017 nike free run 2 womens nike free run fluo 2018 nike free run 5.0 9.5 2016 nike free zero drop 2017 nike free 5.0 womens size 9 nike roshe run size 6 nike free run 5.0 size 9 2016 nike roshe run island girl nike roshe run men 2016 nike free 5.0 lib qs 2016 nike free trainer 5.0 x cris carter 2016 nike free run youth finish line nike free 5.0 tiffany blue 2018 roshe run online store 2018 nike free run 3.0 v5, nike roshe run france 2016 nike free run 2 womens size 9.5 nike free scontate 2016 free run youtube chris brown 2017 nike free yellow grey 2017 nike free liberty nike free trainer 5.0 2018 nike free 5.0 zebra nike free xilla 2017 nike free 5.0 roma nike roshe run supremo custom 2018 nike free jon jones 2016.\nfree run formigine 2018 nike free superior og 2018 nike free run 3 4 5 2016 nike free 5.0 womens 9 nike free 5.0 mens black 2016 nike free 5.0 womens 8.5 2017, nike roshe run 3m 2018 nike free 3.0 flyknit 2017 nike free run 3.0 youtube nike free 5.0 mujer nike free run 2 womens 2016 nike free 5.0 zusammenstellen 2017 nike free 5.0 jd sports 2016 nike free 5.0 id nike roshe run estive 2016 nike roshe run 39 2018 nike free us nike free italia 2018 nike free 5.0 43 2017 nike roshe run america 2017 nike free store roshe run elephant print 2018 roshe run nike limited edition 2018 nike free 5.0 fluo 2017, nike free run 2 sneakerboot qs us9 2016 nike roshe run 38 2017 roshe run palm trees 2018 roshe run leopard orange 2017 roshe run mid 2017 roshe run all black 2017 nike roshe run italia 2017 free run scandiano 2016 nike free run size 9.5 womens 2018 nike free 5.0 fake 2016 nike roshe run gialle 2017 roshe run jeans 2016 nike free 8.0 men&s nike free 5.0 n7 2017 nike free power lines online 2017 nike free 5.0 14 review 2016.\nroshe run island girl ebay nike roshe run amazon uk 2016, nike roshe run gialle 2016 nike free run 3 youtube nike roshe run volt 2016 nike free milano 2017 nike free run 2016 nike free miglior prezzo nike free 5.0 price 2016 roshe run eu 2016 nike roshe run orange leopard 2016 nike roshe run england 2016 nike roshe run khaki nrg 2017 nike free run 0.3 v5 a poco prezzo 2017 nike roshe run con fiori nike free liberty nike free run 3.0 size 9 2016 nike free 5.0 43 nike roshe run 5.0 nike roshe run viola, nike free fit 2 2018 nike free run 2.0 youth finish line 2018 free run 3 nike 2016 nike scarpe immagini nike roshe run black nike free 3.0 5.0 7.0 different 2017 nike free tr 4 roshe run nike prezzo 2018 nike free run 5.0 size 9 2018 nike roshe run hyperfuse 2016.\nnike roshe run nm great britain 2017 nike free 0.2 2018 9,7/10(da 28680 voti) 97,91 EUR fornitori:\nsu:nike free trainer 5.0 x jon bones jones 2018 / prossimo:nike free 4.0 v2 2018\nnike free 5.0 size 7.5 2018\nnike free 8.0 review 2018\nroshe run con fiori 2018\nnike free light green\nnike free 5.0 14 review 2016\nnike free run 5.0 9.5 2017\nnike roshe run dynamic flywire 2017\nroshe run daily\nnike free 5.0 olympic edition\nnike free 5.0 foot locker 2016\nnike free 5.0 tr fit 4 print nere\nnike free 5.0 orange and blue 2016


Mathayo 4 - Holy Bible [Luo Bible 2020] - (Mat 4)\nEka Roho Maler notelo ne Yesu nyaka e thim mondo Satan oteme.\nBangʼ tweyo chiemo kuom ndalo piero angʼwen odiechiengʼ kod otieno, kech nochako kaye.\nEka Satan notere nyaka dala maduongʼ maler, kendo nomiyo ochungo e osuch hekalu malo mogik.\nNowachone niya, “Ka in wuod Nyasaye to chikri piny. Nimar ondiki niya, “ ‘Obiro miyo malaika mage chik nikech in, kendo gibiro tingʼi malo e lwetgi, mondo kik ichwany tiendi e kidi.’ ”\nEka Satan nokawe, motere nyaka ewi got moro mabor ahinya, kendo nosiemone pinjeruodhi mag piny gi duongʼ mane gin-go.\nNowachone niya, “Magi duto abiro miyi ka ikulorina piny kendo ilama.”\nYesu nowachone niya, “Aa kuoma, Satan! Nikech ondiki ni, ‘Lam Jehova Nyasaye ma Nyasachi kendo en kende ema itine.’ ”\nEka Satan noweye, kendo malaike nobiro motiyone.\nKa Yesu nowinjo ni Johana oseter e od twech, nodok Galili.\nNowuok Nazareth modhi odak Kapernaum, mane ni e dho nam e gwengʼ mar Zebulun gi Naftali,\nmondo ochop gima nowachi gi dho janabi Isaya niya,\n“Piny Zebulun gi piny Naftali, man Yor Nam modak loka aora Jordan, Galili mar joma ok jo-Yahudi,\njoma odak e mudho oseneno ler maduongʼ; jogo modak e piny ma tipo mar tho oumo, ler oserienynegi.”\nChakre kindeno kadhi nyime, Yesu nochako yalo niya, “Weuru richo nikech pinyruodh polo osekayo machiegni.”\nKane oyudo Yesu wuotho e dho Nam Galili, noneno owete ariyo, Simon miluongo ni Petro gi owadgi ma Andrea. Noyudo gibolo gokgi e nam, nimar ne gin jolupo.\nYesu nowachonegi niya, “Biuru uluwa, mondo kar ywayo rech to aketu ubed joywa ji.”\nGisano ne giweyo gogo mag-gi gisano mi giluwe.\nKane ochwalore nyime koa kanyo, noneno owete ariyo mamoko, Jakobo wuod Zebedi gi owadgi ma Johana. Ne gin e yie kaachiel gi wuon-gi ma Zebedi, ka giloso gokegi. Yesu noluongogi,\nkendo gisano ne giweyo yie kod wuon-gi mi giluwe.\nYesu nodhi e piny Galili duto, kopuonjo e sinagokegi, koyalo Injili mar pinyruoth kendo kochango kit tuoche gi midekre duto e dier ji.\nOganda maduongʼ moa Galili gi gwengʼ mar Dekapoli gi Jerusalem gi Judea kod gwengʼ man loka Jordan ne oluwe.